Styrets sammensetning

Leder: Geirid Holm
Nestleder: Andreas Øie
Sekretær: Katarzyna Chwasta
Kasserer: Trude Laukvik
Styremedlem: Lasse Berg
Badminton: Erik Måøy
Fotball: Anne Laugen
Friidrett: Brynjulf Flasnes
Håndball: Petter Lysfjord
Svømming: Hilde
Trim: Heidi Lauten
Ski: Katherine Wendelbo
Turn: Anne-Kjersti Sørnmo

Varamedlem arbeidsutvalg: Margareth Haug og Stig Tommy Jenssen

Dette året feiret vi at idrettslaget er 100 år. Målet var å bli mer synlig.

Vi har hatt en 100 års komite som har sørget for at Idrettslaget er blitt feiret og gjort oss synlig

* Kjøpt inn supporterutstyr
* Egen bod under Kolvereiddagene – vant prisen årets bod
* Annonsering i Ytringen for å synliggjøre aktivitet
* Utgitt bok
* Åpen dag i Nærøysund Arena
* Jubileumsfest i Nærøysund Kulturhus (flyttet til januar 2024)
* Humla har vært mer synlig
* Infofolder ble levert ut på flere skoler i Nærøysund ved skolestart
* Var på stand på julemarked/Coop

Dette året har Friidrett, Allidrett, Orientering og Judo vært underlagt hovedlaget, grunnet lav aktivitet eller ingen konkurranser.

***Friidrett:***

Denne sesongen har friidrett vært representert på noen stevner. Signe Flasnes var på Tjalvelekene på Bislett og tok førsteplass i sleggekonkurransen J14. Ellers lite aktivitet, vi venter spent på at anlegget på siden av hallen skal bli ferdig neste år.

***Allidrett:***

Vi har hatt Sportsmix for ungdom både vår og høst. Vært mellom 20-50 ungdommer innom hver fredag. Geirid Holm hadde ansvaret på våren og Stig Tommy Jenssen på høsten.

Sammen med KIL Turn arrangerte vi Sommersportsmix sponset av Gjensidigestiftelsen. Her hadde vi 5 dager med aktivitet spredt utover sommeren. 15 ungdommer hadde sommerjobb. Var fra 15-50 barn innom i løpet av en dag.

***Orientering:***

I år hadde vi ikke orienteringsposter i marka. Jan Buvik (Korgen IL) jobber med kartene våre. Han er i dialog med KIL Trim om å bli med på deres stolpejakt i 2024. Målet er å få satt ut digitale poster.

***Judo***

Ingen aktivitet.

***Utgitt bok***

Sammen med Sturla Norbø utga idrettslaget en bok om Kolvereid Idrettslag 1923-2023 med tittelen TOPP OG BREDDE HAND-I-HAND.

Idrettslaget er meget stolt av at vi har fått ned historien, som er viktig både for oss og for Kolvereid.

**Drift**

Hovedlaget har hatt møter en gang i måneden fra april-23 til februar-24 med unntak av juli. Dette er en viktig arena for å behandle saker som gjelder KIL og hvor alle særgruppene får kjennskap til aktiviteten som er i idrettslaget.

750 personer betalte medlemsavgift til KIL i 2023, vi ser en økning i støttemedlemmer

Kolvereid, 13.3.2024

Geirid Holm, leder Andreas Øie, nestleder Trude Laukvik, kasserer

Katarzyna Chwasta, sekretær Lasser Berg, styremedlem